Direktiva Komisije 97/10/ES

z dne 26. februarja 1997

o 3. prilagoditvi tehničnemu napredku Priloge I k Direktivi Sveta 76/769/EGS o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov (RMSR)

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Direktive Sveta 76/769/EGS z dne 27. julija 1976 o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov [1], nazadnje spremenjene z Direktivo Komisije 96/55/ES [2], in zlasti člena 2a Direktive, kakor ga je uvedla Direktiva Sveta 89/678/EGS [3],

ker so Svet in predstavniki vlad držav članic, ki so se sestali v okviru Sveta, sprejeli Odločbo 90/238/Euratom, ESPJ, EGS [4] o akcijskem načrtu 1990 do 1994 v okviru programa "Evropa proti raku";

ker je Direktiva 94/60/ES [5] Evropskega parlamenta in Sveta o 14. spremembi Direktive 76/769/EGS z nekaterimi izjemami prepovedala dajanje v promet snovi za splošno rabo, ki so razvrščene v 1. ali 2. skupino rakotvornosti, mutagenosti in strupenosti za razmnoževanje, tako da je take snovi dodala Prilogi I k Direktivi 76/769/EGS;

ker je Priloga I k Direktivi 76/769/EGS že vsebovala snovi, razvrščene kot RMSR, za katere se Direktiva 94/60/ES ni uporabljala;

ker je treba dajanje v promet za splošno rabo teh RMSR snovi in pripravkov, ki te RMSR vsebujejo, prav tako prepovedati z nekaterimi izjemami;

ker omejitve po tej direktivi upoštevajo sedanje stanje znanja in tehnike glede varnejših alternativ;

ker ta direktiva ne vpliva na predpise Skupnosti o minimalnih zahtevah za varstvo delavcev v Direktivi Sveta 89/391/EGS [6] in posamičnih direktivah, sprejetih na njeni podlagi, zlasti Direktivi Sveta 90/394/EGS [7];

ker so ukrepi, predvideni s to direktivo, v skladu z mnenjem Odbora za prilagoditev tehničnemu napredku direktiv o odpravi tehničnih ovir pri trgovanju z nevarnimi snovmi in pripravki,

SPREJELA NASLEDNJO DIREKTIVO:

Člen 1

Priloga I k Direktivi 76/769/EGS se s tem prilagodi tehničnemu napredku v skladu s Prilogo k tej direktivi.

Člen 2

Države članice sprejmejo in objavijo zakone in druge predpise, potrebne za uskladitev s to direktivo, do 31. decembra 1997 in o tem takoj obvestijo Komisijo. Te predpise uporabljajo od 30. junija 1998.

Države članice se v sprejetih predpisih sklicujejo na to direktivo ali pa sklicevanje nanjo navedejo ob njihovi uradni objavi. Postopek za takšno sklicevanje sprejmejo države članice.

Člen 3

Ta direktiva je naslovljena na države članice.

V Bruslju, 26. februarja 1997

Za Komisijo

Martin bangemann

Član Komisije

[1] UL L 262, 27.9.1976, str. 201.

[2] UL L 231, 12.9.1996, str. 20.

[3] UL L 398, 30.12.1989, str. 24.

[4] UL L 137, 30.5.1990, str. 31.

[5] UL L 365, 31.12.1994, str. 1.

[6] UL L 183, 29.6.1989, str. 1.

[7] UL L 196, 26.7.1990, str. 1.

--------------------------------------------------

PRILOGA

Točke 29, 30 in 31 Priloge I se nadomestijo z naslednjim:

"29.Snovi, navedene v Prilogi I k Direktivi 67/548/EGS, razvrščene v 1. ali 2. skupino rakotvornosti in označene vsaj kot "Strupene (T)" z opozorilnim stavkom R 45: "Lahko povzroči raka" ali opozorilnim stavkom R 49: "Pri vdihavanju lahko povzroči raka" in naštete, kakor sledi:1. skupina rakotvornostiglej seznam 1 v dodatku.2. skupina rakotvornostiglej seznam 2 v dodatku. | Brez poseganja v druge točke Priloge I k Direktivi 76/769/EGS: Se ne smejo uporabljati v snoveh in pripravkih, ki se dajejo v promet za splošno rabo, kadar je koncentracija posamezne snovi enaka ali večja od: koncentracije, navedene v Prilogi I k Direktivi Sveta 67/548/EGS, alikoncentracije, navedene v točki 6 preglednice VI v Prilogi I k Direktivi Sveta 88/379/EGS, če v Prilogi I k Direktivi 67/548/EGS ni navedena nobena mejna koncentracijska vrednost.Brez poseganja v izvajanje drugih predpisov Skupnosti v zvezi z razvrščanjem, pakiranjem in označevanjem nevarnih snovi in pripravkov je treba embalažo takih snovi in pripravkov čitljivo in trajno označiti na naslednji način: "Uporaba dovoljena samo profesionalnim uporabnikom. Pozor – preprečite izpostavljenost – pred uporabo pridobite posebna navodila". Z odstopanjem se ta določba ne uporablja za: (a)zdravila za ljudi in živali, določena z Direktivo Sveta 65/65/EGS;(b)kozmetične izdelke, določene z Direktivo Sveta 76/768/EGS;(c)goriva, zajeta z Direktivo Sveta 85/210/EGS,izdelke iz mineralnih olj, namenjene za uporabo kot gorivo v premičnih ali nepremičnih kurilnih napravah,goriva, ki se dajejo v promet v zaprtih sistemih (npr. jeklenke utekočinjenega plina);(d)umetniške barve, zajete z Direktivo Sveta 88/379/EGS. |

30.Snovi, navedene v Prilogi I k Direktivi 67/548/EGS, razvrščene v 1. ali 2. skupino mutagenosti in označene z opozorilnim stavkom R46: "Lahko povzroči dedne genetske okvare" ter naštete, kakor sledi:1. skupina mutagenostiglej seznam 3 v dodatku,2. skupina mutagenostiglej seznam 4 v dodatku. | Brez poseganja v druge točke Priloge I k Direktivi 76/769/EGS: Se ne smejo uporabljati v snoveh in pripravkih, ki se dajejo v promet za splošno rabo, kadar je koncentracija posamezne snovi enaka ali večja od: koncentracije, navedene v Prilogi I k Direktivi 67/548/EGS, alikoncentracije, navedene v točki 6 preglednice VI v Prilogi I k Direktivi 88/379/EGS, če v Prilogi I k Direktivi 67/584/EGS ni navedena nobena mejna koncentracijska vrednost.Brez poseganja v izvajanje drugih predpisov Skupnosti v zvezi z razvrščanjem, pakiranjem in označevanjem nevarnih snovi in pripravkov je treba embalažo takih snovi in pripravkov čitljivo in trajno označiti na naslednji način: "Uporaba dovoljena samo profesionalnim uporabnikom. Pozor – preprečite izpostavljenost – pred uporabo pridobite posebna navodila". Z odstopanjem se ta določba ne uporablja za: (a)zdravila za ljudi in živali, določena z Direktivo 65/65/EGS;(b)kozmetične izdelke, določene z Direktivo 76/768/EGS;(c)goriva, zajeta z Direktivo 85/210/EGS,izdelke iz mineralnih olj, namenjene za uporabo kot gorivo v premičnih ali nepremičnih kurilnih napravah,goriva, ki se dajejo v promet v zaprtih sistemih (npr. jeklenke utekočinjenega plina);(d)umetniške barve, zajete z Direktivo 88/379/EGS. |

31.Snovi, navedene v Prilogi I k Direktivi 67/548/EGS, razvrščene v 1. in 2. skupino strupenosti za razmnoževanje in označene z opozorilnim stavkom R60: "Lahko škoduje plodnosti" in/ali R61: "Lahko škoduje nerojenemu otroku" in naštete, kakor sledi:1. skupina strupenosti za razmnoževanjeglej seznam 5 v dodatku,2. skupina strupenosti za razmnoževanjeglej seznam 6 v dodatku. | Brez poseganja v druge točke Priloge I k Direktivi 76/769/EGS: Se ne smejo uporabljati v snoveh in pripravkih, ki se dajejo v promet za splošno rabo, kadar je koncentracija posamezne snovi enaka ali večja od: koncentracije, navedene v Prilogi I k Direktivi 67/548/EGS, alikoncentracije, navedene v točki 6 Preglednice VI v Prilogi I k Direktivi 88/379/EGS, če v Prilogi I k Direktivi 67/548/EGS ni navedena nobena mejna koncentracijska vrednost.Brez poseganja v izvajanje drugih predpisov Skupnosti v zvezi z razvrščanjem, pakiranjem in označevanjem nevarnih snovi in pripravkov je treba embalažo takih snovi in pripravkov čitljivo in trajno označiti na naslednji način: "Uporaba dovoljena samo profesionalnim uporabnikom. Pozor – preprečite izpostavljenost – pred uporabo pridobite posebna navodila". Z odstopanjem se ta določba ne uporablja za: (a)zdravila za ljudi in živali, določena z Direktivo Sveta 65/65/EGS;(b)kozmetične izdelke, določene z Direktivo 76/768/EGS;(c)goriva, zajeta z Direktivo Sveta 85/210/EGS,izdelke iz mineralnih olj, namenjene za uporabo kot gorivo v premičnih ali nepremičnih kurilnih napravah,goriva, ki se dajejo v promet v zaprtih sistemih (npr. jeklenke utekočinjenega plina);(d)umetniške barve, zajete z Direktivo 88/379/EGS. |

--------------------------------------------------